Kogu liidu poliitika ja meetmete määratlemisel ja rakendamisel tagatakse inimeste tervise kõrgetasemeline kaitse. Liidu meetmed, mis täiendavad liikmesriikide poliitikat, on suunatud rahvatervise parandamisele, inimeste haiguste ärahoidmisele ja füüsilist ja vaimset tervist ohustavate tegurite kõrvaldamisele. Sellised meetmed hõlmavad võitlust olulisemate tervisehäirete vastu, edendades nende põhjuste, leviku ja vältimise uurimist, samuti tervishoiualast selgitus- ja kasvatustööd, ning tõsiste piiriüleste terviseohtude seiret, nende eest varajast hoiatamist ja nende vastu võitlemist. (Euroopa Liidu toimimise lepingu artikkel 168)

Eesmärgid Rakendusamet vastutab otsusega nr 1350/2007/EÜ kehtestatud teise rahvatervise programmi 2008–2013 ja otsusega nr 1926/2006/EÜ kehtestatud tarbijapoliitika programmi 2008–2013 rakendusülesannete ning määruse (EÜ) nr 882/2004 ja direktiivi 2000/29/EÜ kohaste toiduohutuse koolitusmeetmete elluviimise eest. Rakendusamet tegeleb ka Euroopa Parlamendi ja nõukogu 23. septembri 2002. aasta otsusega nr 1786/2002/EÜ kehtestatud rahvatervise programmi aastateks 2003–2008 rakendamise raames talle usaldatud rakendusmeetmete eri etappide juhtimisega.

Allpool nimetud liidu programmide raames vastutab rakendusamet 9. septembril 2008. aastal vastu võetud delegeerimisakti alusel (13): otsusega nr 1786/2002/EÜ kehtestatud rahvatervise programmi 2003–2008, otsusega nr 1350/2007/EÜ kehtestatud teise rahvatervise programmi 2008–2013 ja otsusega nr 1926/2006/EÜ kehtestatud tarbijapoliitika programmi 2007–2013 rakendusülesannete ning määruse (EÜ) nr 882/2004 ja direktiivi 2000/29/EÜ kohaste toiduohutuse koolitusmeetmete elluviimise eest: a) projektide eri etappide juhtimine (järelevalve ja levitamise eesmärgil võtab rakendusamet vajalikud meetmed, et luua projektide andmebaas või jätkata olemasoleva andmebaasiga, inkorporeerides andmebaasi projekti kirjelduse ja lõplikud tulemused); b) järelevalve nimetatud programmide raames teostatavate projektide ja meetmete üle, sh vajalikud kontrollid; c) andmete kogumine, töötlemine ja levitamine ning eelkõige sellise teabe koostamine, analüüsimine ja edastamine komisjonile, mis on vajalik, et suunata programmide ja meetmete rakendamist, edendada koostööd ja koostoimet liidu teiste programmide, liikmesriikide või rahvusvaheliste organisatsioonidega; d) koosolekute, seminaride, kohtumiste ja koolitusabi korraldamine; e) abi osutamine programmimõju hindamisele, eelkõige programmide rakendamise hindamine aasta või keskpika aja jooksul ja komisjoni otsuse alusel hindamise järelmeetmete võtmine; f) komisjoni kavandatud ja teostatud teabeürituste tulemuste levitamine; g) üldist kontrolli ja järelevalvet käsitlevate andmete koostamine; h) osalemine finantsotsuste ettevalmistamisel.

1. Juhtkomitee Koosneb viiest Euroopa Komisjoni nimetatud liikmest. Juhtkomitee liikmed nimetatakse ametisse kaheks aastaks. Võtab Euroopa Komisjoni heakskiidul vastu rakendusameti iga-aastase töökava. Lisaks võtab vastu rakendusameti halduseelarve ja aasta tegevusaruande. 2. Direktor Nimetatakse Euroopa Komisjoni poolt neljaks aastaks. 3. Välisaudit Kontrollikoda. 4. Eelarve täitmisele heakskiitu andev asutus Euroopa Parlament nõukogu soovituse põhjal.

Eelarve Rakendusameti 2009. aasta lõplik halduseelarve oli 6,4 miljonit eurot. Personal seisuga 31. detsember 2009 Seisuga 31. detsember 2009 töötas rakendusametis põhikirja kohaselt 48 töötajat, sh 11 ajutise lepinguga töötajat ja 37 lepingulist töötajat.